Diari Oficial de la Generalitat Valenciana


Sumari del DOGV 9267, del 31-01-2022 (2022/690)

ACORD de 28 de gener de 2022, del Consell, d'autorització de creació de deute públic de la Generalitat en 2022 i gener de 2023
------------------------------------------------------------------------------------------------------------------------------

### Dades del document

Número de DOGV
:   9267

Data del DOGV
:   31-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/690


Data del document
:   28-01-2022

Organisme emissor
:   Conselleria d'Hisenda i Model Econòmic

Tipus de document
:   Acord

Correcció d'errades

 Descriptors 

:   * Conselleria d'Hisenda i Model Econòmic

ACORD de 28 de gener de 2022, del Consell, d'autorització de creació de deute públic de la Generalitat en 2022 i gener de 2023 [2022/690]  
L'article 48 de la Llei 8/2021, de 30 de desembre, de pressupostos de la Generalitat per a l'exercici 2022 autoritza el Consell perquè, a proposta de la persona titular de la conselleria competent en hisenda, incremente el deute de la Generalitat amb la limitació que el seu saldo viu a 31 de desembre de 2022 no supere el saldo corresponent a 1 de gener de 2022 en més de 992.099.742,00 €.  
Aquest límit serà efectiu al final de l'exercici, podrà ser sobrepassat en el curs d'aquest, i es preveuen els casos pels quals es revisarà automàticament.  
Alhora, la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, estableix que el Consell, en desenvolupament de l'autorització d'endeutament continguda en la Llei de Pressupostos de la Generalitat, per un any podrà disposar la creació de deute de la Generalitat durant el mes de gener de l'any següent per un import que no incremente aquest en més del 15 per cent d'aquella autorització. Aquest increment ha de computar-se a efectes del compliment del límit de creació de deute que legalment s'autoritze per al conjunt del segon dels anys esmentats.  
  
En conseqüència, d'acord amb l'article 82 de la Llei 1/2015 d'Hisenda Pública, del sector públic instrumental i de subvencions, i l'article 48 de la Llei 8/2021, de 30 de desembre, de pressupostos de la Generalitat per a l'exercici 2022, a proposta del conseller d'Hisenda i Model Econòmic, el Consell, prèvia deliberació, en la reunió de 28 de gener de 2022,  
  
  
ACORDA  
  
Primer  
La Generalitat emetrà o contractarà deute públic a càrrec del pressupost corresponent a l'exercici 2022, d'acord amb el límit establert en l'article 48 de la Llei 4/2020, de manera que el saldo del deute a 31 de desembre de 2022 no superarà el corresponent a 1 de gener de 2022 en més de 652.976.959,00 €, si bé el límit quedarà revisat automàticament per les excepcions previstes en l'esmentat article.  
  
  
Segon  
Als efectes del que disposa l'article 82.3 de la Llei 1/2015, de 6 de febrer, el Consell, en desenvolupament de l'autorització d'endeutament continguda en la Llei 8/2021, de 30 de desembre, podrà disposar la creació de deute de la Generalitat durant el mes de gener de 2023 per un import que no incremente el mateix en més del 15 per cent d'aquella autorització. Aquest increment s'ha de computar a l'efecte de compliment de el límit de creació de deute que legalment s'autoritze per al conjunt de l'exercici 2023.  
  
Tercer  
El deute a emetre o contractar segons aquest acord s'executarà de conformitat amb el que preveu el Decret 94/1996, de 21 de maig, de Consell, pel qual es regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat.  
  
Quart  
Publicar aquest acord al Diari Oficial de la Generalitat Valenciana.  
  
  
València, 28 de gener de 2022  
  
La consellera-secretària  
MÓNICA OLTRA JARQUE